કેટલી વિચિત્ર વાત હતી કે અર્જુન અને કાનજી બંને સામે એક જ ચેહરો હતો, પણ બંનેની આંખોમાં બે તદ્દન વિરુદ્ધ ભાવ! કાનજીએ જ ચેહરાને આંખોમાં પારાવાર ગુસ્સો લઇ ધિક્કારી રહ્યો હતો, અને અર્જુન એ જ ચેહરાને આંખોથી કેટલાય પ્રશ્નો પૂછી રહ્યો હતો…! એની આંખોમાં કરુણતા અને વિવશતાના મિશ્રિત ભાવ સ્પષ્ટ વંચાઈ રહ્યા હતા! અને સામે પક્ષે એક સિયાની આંખો હતી. જાણે ઘણું બધું કહેવા માંગતી હતી, પણ આંખો હતી કે લાગણીઓના ભાર નીચે દબાઈ બસ નીચે તળિયે જ ચોંટી ગઈ હતી!